钦定古今图书集成/理学汇编/经籍典/第157卷 > 《商颂解》前人
## 钦定古今图书集成/理学汇编/经籍典/第157卷 > 《商颂解》前人

《古诗》三百篇，始终于周，而仲尼兼以《商颂》，岂多记而
广录者哉？圣人之意，存一颂而有三益。“大商祖之德，
其益一也；予纣之不憾，其益二也。明武王周公之心，
其益三也。曷谓大商祖之德，曰颂具矣。曷谓予纣之
不憾，曰悯废矣。曷谓明武王周公之心，曰存商矣。”按
《周本纪》称：“武王伐纣，下车而封武庚于宋，以为商后。”
及武庚叛，周公又以《微子》继之。是圣人之意，虽恶纣
之暴，而不忘汤之德，故始终不绝其为后焉。或曰：“《商
颂》之存，岂异是乎？”曰：其然也，而人莫之知矣。非仲尼、
武王、周公之心，殆而成、汤之德微毒、纣之恶，有不得
其著矣。向所谓“存一颂而有三益焉”者，岂妄云哉！